חסנאת ח'אן

חסנאת אחמד ח'אן (באנגלית: Hasnat Ahmed Khan; נולד ב-1 באפריל 1958) הוא מנתח לב וריאות בריטי-פקיסטני. הוא ידוע ברבים בזכות מערכת היחסים הרומנטית שלו עם דיאנה, הנסיכה מוויילס, מ-1995 עד 1997.

 ביוגרפיה 
ח'אן נולד ב-1 באפריל 1958 בג'הלום, עיר במחוז פנג'אב בפקיסטן. Timur Moon, "Di’s doctor finds a doctor in Lahore" , The Telegraph, Calcutta, 19 May 2003, Retrieved 25 August 2008. הוא הבכור מבין ארבעה ילדים. אביו, רשיד ח'אן, בוגר בית הספר לכלכלה של לונדון, ניהל מפעל זכוכית. חסנאת ח'אן הוא בן דוד רחוק של עימראן ח'אן, ראש ממשלת פקיסטן לשעבר.

 קריירה 
עד 1991 עבד ח'אן בסידני, אוסטרליה ולאחר מכן החל לעבוד בלונדון . הוא עבד בבית החולים המלכותי ברומפטון בלונדון בין השנים 1995 ל-1996, ואז החל לעבוד בבית החולים "לונדון צ'סט". בשנת 2000 עבד בבית החולים סנט ברתלמי, ולאחר מכן שירת בבית החולים הארפילד. בנובמבר 2007, הוא התפטר והחל את עבודתו כמנהל בית חולים לבבי במלזיה. החל מאוגוסט 2013, ח'אן עובד כמנתח לב-חזה ויועץ בבית החולים האוניברסיטאי בסילדון. 

 חיים אישיים 
 מערכת יחסים עם הנסיכה מוויילס 
לח'אן הייתה מערכת יחסים של שנתיים עם דיאנה, הנסיכה מוויילס, שאומרים שתיארה אותו כ"מר נפלא". Multiple sources: במאי 1996, דיאנה ביקרה את משפחת ח'אן בלאהור.  המשרת של דיאנה פול בורל אמר בעדות בחקירתו ב-2008 שדיאנה תיארה את ח'אן כחבר הנפש שלה. דיאנה סיימה את הקשר עם ח'אן ביולי 1997.

על פי הדיווחים, חבריה של דיאנה תיארו את חסנאת כ"אהבת חייה" ודיברו על מצוקתה כשסיימה את מערכת היחסים ביניהם. עם זאת, אומרים שהוא מסויג מלדבר על כמה הוא אולי היה חשוב לה או אפילו כמה היא הייתה חשובה לו."Diana's lover divorces wife" , Times of India, 20 July 2008, Retrieved 25 August 2008. ח'אן השתתף בטקס ההלוויה של דיאנה במנזר וסטמינסטר בספטמבר 1997.

ח'אן אמר למשטרה ב-2004 שהוא מטיל ספק שהיא הייתה בהריון כשמתה, כי היא תמיד נטלה גלולות למניעת הריון.  במרץ 2008, הוא אמר בהצהרה בכתב לחקירה של הלורד השופט סקוט בייקר על מותה של דיאנה כי מערכת היחסים ביניהם החלה בסוף קיץ 1995, והם דיברו על נישואים. ח'אן הצהיר גם שהוא מאמין שתאונת הדרכים שגרמה למותה של דיאנה הייתה תאונה טרגית."Diana jury told of surgeon affair" , BBC News, 3 March 2008, Retrieved 25 August 2008.

 לאחר מותה של דיאנה 
ח'אן התחתן בפקיסטן עם הדייה שר עלי בת ה-28, צאצאית משפחת המלוכה האפגנית, במאי 2006.Dean Rousewell, "Diana Doc Weds his New Love"  The People, London, 14 May 2006, Retrieved 25 August 2008. ביולי 2008, ח'אן ועלי הגישו בקשה לגירושין במועצת הבוררות המקומית של אסלאמאבאד. מאוחר יותר הוא החל מערכת יחסים עם ד"ר אלכסנדרה פנגולאס, מנתחת לב עמיתה בבית החולים.  לאחר מכן התחתן עם סומי סוהיל,   המכונה "סומי ח'אן". 

 בתקשורת 
מערכת היחסים בין ח'אן לדיאנה, הנסיכה מוויילס, מתוארת בסרט "דיאנה" (2013), בבימויו של אוליבר הירשביגל. הסרט מבוסס על ספרה של קייט סנל "דיאנה: אהבתה האחרונה" משנת 2001. את ח'אן מגלם נובין אנדרוז, ואילו את דיאנה מגלמת נעמי ווטס.

 הערות שוליים 

קטגוריה:דיאנה, הנסיכה מוויילס
קטגוריה:כירורגים בריטים
קטגוריה:פקיסטנים
קטגוריה:קרדיולוגים
קטגוריה:בריטים שנולדו ב-1958